Document ID: 31993R2569

ΚΑΝΟΝΙΣΜΟΣ (ΕΟΚ) αριθ. 2569/93 ΤΗΣ ΕΠΙΤΡΟΠΗΣ της 17ης Σεπτεμβρίου 1993 για την τροποποίηση του κανονισμού (ΕΟΚ) αριθ. 1443/93 περί μεταβατικών μέτρων για την εφαρμογή του καθεστώτος εισαγωγής μπανανών στην Κοινότητα το 1993
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 για την κοινή οργάνωση της αγοράς στον τομέα της μπανάνας (1), και ιδίως τα άρθρα 20 και 30,
Εκτιμώντας:
ότι σύμφωνα με το άρθρο 3 παράγραφος 2 του κανονισμού (ΕΟΚ) αριθ. 1443/93 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2396/93 (3), οι αρμόδιες αρχές των κρατών μελών έχουν παράσχει στην Επιτροπή στοιχεία σχετικά με τις ποσότητες αναφοράς των επιχειρήσεων-
ότι χρειάζεται περισσότερος χρόνος για τον έλεγχο των στοιχείων αυτών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης για τις μπανάνες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 του κανονισμού (ΕΟΚ) αριθ. 1443/93 τροποποιείται ως εξής:
1. Η ημερομηνία "21 Σεπτεμβρίου 1993" στην παράγραφο 1 του άρθρου 5 αντικαθίσταται από την ημερομηνία "28 Σεπτεμβρίου 1993".
2. Η παράγραφος 3 αντικαθίσταται από το ακόλουθο κείμενο:
"3. Οι επιχειρήσεις υποβάλλουν τις αιτήσεις χορήγησης αδειών εισαγωγής βάσει της δασμολογικής ποσόστωσης για την περίοδο από 1ης Οκτωβρίου έως 31 Δεκεμβρίου 1993 μέχρι τις 30 Σεπτεμβρίου 1993.
Έως την 1η Οκτωβρίου 1993 οι αρμόδιες αρχές των κρατών μελών γνωστοποιούν στην Επιτροπή τις ποσότητες μπανανών, τις οποίες καλύπτουν οι αιτήσεις χορήγησης αδειών εισαγωγής, για κάθε κατηγορία που ορίζεται στο άρθρο 2 του κανονισμού (ΕΟΚ) αριθ. 1442/93.
Οι άδειες εισαγωγής βάσει της δασμολογικής ποσόστωσης για την περίοδο από 1ης Οκτωβρίου έως 31 Δεκεμβρίου 1993 εκδίδονται το αργότερο στις 6 Οκτωβρίου 1993."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Σεπτεμβρίου 1993.

Labels: 3
17